Diari Oficial de la Generalitat Valenciana


Sumari del DOGV 9299, del 16-03-2022 (2022/1740)

RESOLUCIÓ d'1 de març de 2022, de la Presidència de la Generalitat, per la qual es dona publicitat de l'acord adoptat pel Ple de l'Ajuntament de Benicarló en sessió celebrada el dia 27 de novembre de 2020, pel qual se suprimeix el lloc de viceinterventor o viceinterventora.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9299

Data del DOGV
:   16-03-2022

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2022/1740


Data del document
:   01-03-2022

Organisme emissor
:   Presidència de la Generalitat

Tipus de document
:   Resolució

RESOLUCIÓ d'1 de març de 2022, de la Presidència de la Generalitat, per la qual es dona publicitat de l'acord adoptat pel Ple de l'Ajuntament de Benicarló en sessió celebrada el dia 27 de novembre de 2020, pel qual se suprimeix el lloc de viceinterventor o viceinterventora. [2022/1740]  
El Ple de l'Ajuntament de Benicarló, en sessió celebrada el dia 27 de novembre de 2020, va acordar la modificació de la relació de llocs de treball, i de la plantilla de personal, comprensiva de tots els llocs de treball reservats a funcionaris, personal laboral i resta de personal.  
  
En aquesta modificació s'inclou la supressió del lloc de viceinterventor o viceinterventora, justificada per l'Ajuntament de Benicarló en la innecessària continuïtat del lloc, perquè la raó de ser d'aqueixa plaça era fer les tasques de l'interventor, que llavors estava vacant, i hui dia està cobert, per la qual cosa no és necessari aquest lloc, les tasques i les funcions del qual seran realitzades per l'interventor.  
L'anunci de l'aprovació definitiva de la modificació de la plantilla de personal de 2019 es publica en el Butlletí Oficial de la Província de Castelló número 154 de 24 de desembre de 2020.  
Vistos els antecedents indicats, i en virtut del que es disposa en l'article 15 del Reial decret 128/2018, de 16 de març, pel qual es regula el règim jurídic dels funcionaris d'administració local amb habilitació de caràcter nacional, així com en l'article 3 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional, i de conformitat amb la Resolució de 17 de febrer de 2022, del president de la Generalitat, per la qual es deleguen determinades atribucions en diferents òrgans de l'Administració de la Generalitat (DOGV 21.02.2022) resolc:  
Donar publicitat de l'acord adoptat pel Ple de l'Ajuntament de Benicarló en sessió celebrada el dia 27 de novembre de 2020 pel qual se suprimeix el lloc de viceinterventor o viceinterventora.  
  
Contra aquesta resolució, que posa fi a la via administrativa, de conformitat amb el que s'estableix en l'article 114.1.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els següents recursos:  
a) Directament recurs contenciós administratiu davant dels jutjats contenciosos administratius de València o davant dels jutjats contenciosos administratius en la circumscripció dels quals tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, recurs de reposició davant del mateix òrgan que ha dictat l'acte, en el termini d'un mes a comptar des de l'endemà de la publicació en el Diari Oficial de la Generalitat Valenciana, de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública, no es pot interposar recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen fer ús de qualsevol altra via que estimen oportuna.  
  
València, 1 de març de 2022.- El president de la Generalitat, (p. d. R 17.02.2022, DOGV 21.02.2022), la secretaria autonòmica de Cohesió Territorial i Polítiques contra el Despoblament: Elena Cebrián Calvo.